钦定古今图书集成/理学汇编/字学典/第154卷 > 《宋米芾砚史》 > 《性品》
## 钦定古今图书集成/理学汇编/字学典/第154卷 > 《宋米芾砚史》 > 《性品》

大抵四方砚发墨久不乏者，石必差软，叩之声低而
有韵。岁久渐凹不发墨者，石坚，叩之坚响，稍用则如
镜走墨。予所品谓目击自收，经用者闻虽多，不录以
传疑。古砚无不佳，岂不常落，非好事者手用之，则寻
弃掷之矣。惟久在人间，贤庸并喜，是以不乏传也。